Varieba
Varieba ir ciems Tukuma novada Vānes pagastā. Izvietojies Imulas upes krastos 7,6 km no pagasta centra Vānes, 44 km no novada centra Tukuma un 105 km no Rīgas. Apdzīvotā vieta izveidojusies ap bijušās Variebes muižas (Warriben, Alt-Warriben) centru. Variebes muiža ar parku ir vietējas nozīmes kultūrvēsturiskie pieminekļi. Variebā atrodas kino dzīvnieku ferma "Laimīgo kolliju zeme".